“Návrh”

VLÁDA SLOVENSKEJ REPUBLIKY

 vydáva

podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" ) 

rozhodnutie  č.  …………
 o privatizácii časti zdravotníckeho zariadenia

Názov zdravotníckeho zariadenia:   Národný ústav tuberkulózy a respiračných chorôb  
Sídlo:                                                    Bratislava – Podunajské Biskupice		
IČO :                                                    00165352 

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2298 (ďalej len "určený privatizačný projekt"). 
Rozhodnutie sa týka časti zdravotníckeho zariadenia Národný ústav tuberkulózy a respiračných chorôb Bratislava – Podunajské Biskupice – časť Detské rehabilitačné centrum Dunajská Lužná, vymedzenej výstupným formulárom F.1(A)/1 určeného privatizačného projektu.
1.	Spôsob privatizácie:
	 Priamy predaj vopred určenému záujemcovi.
2.	Účtovná hodnota majetku časti zdravotníckeho zariadenia k 31.12.2000:
 	1 048 000,-  Sk
	(slovom: jedenmiliónštyridsaťosemtisíc slovenských korún)
3.	Spôsob výberu kupujúceho:	
     Kupujúci  bol  vybraný  Ministerstvom  pre  správu  a privatizáciu  národného majetku   Slovenskej republiky vo  výberovom konaní.
4.	Kupujúci:
Obchodné meno:                             TETIS, s.r.o. 
Sídlo:          		              Beňovského 8
                                                                         Bratislava 
                                                                          841 01

IČO:                                                 35 840 595	
5.	Kúpna cena: 	                 1 048 000,- Sk
 				                  (slovom: jedenmiliónštyridsaťosemtisíc slovenských korún)
6.	Platobné podmienky a ich zabezpečenie
Kúpnu cenu zaplatí kupujúci jednou splátkou do 30 dní odo dňa účinnosti zmluvy o predaji časti zdravotníckeho zariadenia. 
Úhrada kúpnej ceny je zabezpečená potvrdením Tatra banky, a.s., Bratislava, zo dňa 26.7.2002 o vinkulovaní peňažných prostriedkov vo výške 1.048.000,- Sk na účte             č. 2628828056/1100 klienta – spoločnosti TETIS, s.r.o., Beňovského 8, 841 01  Bratislava, v prospech Fondu národného majetku SR, za účelom privatizácie zdravotníckeho zariadenia Národný ústav tuberkulózy a respiračných chorôb Bratislava Podunajské Biskupice – časť Detské rehabilitačné centrum Dunajská Lužná. 
7. Ďalšie podmienky predaja:
    7.1. Fond národného majetku SR v zmluve o predaji časti zdravotníckeho zariadenia dohodne s kupujúcim v súlade s ustanovením § 610 a nasl. Občianskeho zákonníka osobitné dojednanie takto :
a)	Nadobúdateľ berie na vedomie, že predajom dotknuté nehnuteľnosti sú zaradené do siete zdravotníckych zariadení, ktorá sa zabezpečuje podľa zákona č. 277/1994 Z.z. o zdravotnej starostlivosti v znení neskorších predpisov, a zaväzuje sa tieto nehnuteľnosti užívať na účely zabezpečovania zdravotnej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku sa dohodne na dobu neurčitú.
b)	Zmenu alebo čiastočný zánik záväzku uvedeného v bode 7.1. a)  tohto rozhodnutia môže vlastník vykonať iba po predchádzajúcom  vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode 7.1. a)  tohto rozhodnutia je dôvodom na odstúpenie od zmluvy zo strany predávajúceho. Dodržiavanie podmienok uvedených v bode 7.1. a)  tohto rozhodnutia kontroluje Ministerstvo zdravotníctva SR a pri zistení porušenia odovzdá podklady Fondu národného majetku SR na ďalšie konanie s návrhom na odstúpenie od zmluvy.
7.2. Fond národného majetku SR v zmluve o predaji časti zdravotníckeho zariadenia upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.
P o u č e n i e:                
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.
	                                                          
Dostanú:  	Fond národného majetku Slovenskej republiky
	Ministerstvo zdravotníctva  Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky
Za správnosť:    Ing. Mária Machová, CSc.
	  ministerka pre správu a privatizáciu 
                              národného majetku  Slovenskej republiky	 	....................................................
	                     (podpis a pečiatka)